Club de Remo Chapela

**Club de Remo Chapela** Galiziako Redondela udalerrian dagoen Chapela parrokiako arraun elkartea da, Pontevedra probintzian. Chapela parrokiak Vigo hiriarekin muga egiten du.

Ekonomikoki talde apala den arren palmares ederra osatzen ari da. Kontxako Banderara sailkatzea lortu zuten gizonezkoek 2012. urtean eta emakumezkoek hiru aldiz, azkena 2024an. Era berean emakumezkoak Galiziako Ligako txapeldun eta Espainiako txapeldun izan dira, eta gizonezkoek Galiziako Liga irabaztea lortu zuten 2025ean. Ondorioz urte berean emakumezkoen eta gizonezkoen ligak irabazi dituen lehenengo arraun elkartea da. 2026an TKE Ligan arituko da.

## Izena 
Arraun Elkartea kokaturik dagoen auzoaren izena darama, Chapela. Traineruaren *Arealonga* izena auzoko hondartzaren izena da, izan ere 2011n instalazio berriak eraiki bitartean Arealongako kontserberaren nabe batean izan baitzuen egoitza. eta hamarkadaren bukarean nahiko ondo ibili zen Galizia aldeko estropadetan bandera batzuk irabazi zituelarik, Moaña (1987), Bueu (1988), Bayona (1988). 1990an Espainiako Traineru Txapelketako finalean sartu zen eta laugarren egin zuen. Hurrengo urteetan Galiziako bigarren ontzia izan zen Meiraren atzetik.

### Galiziako Ligan puntan 
Ipar-mendebaldeko Traineruen Liga sortu zenetik bertan aritu da eta emaitza onak lortu ditu, bigarren 2008, 2011 eta 2012an. Azken urte hau berezia izan zen klubarentzat izan ere Galiziako Ligan bigarren egin arren lehenengoarekin puntuz berdinduta gelditu zen. TKE Ligarako play-offak jokatzeari uko egin zioten, baliabide ekonomikoen eskasiaren erruz 2025. urtean lehenengo aldiz irabazi du Galiziako Liga, nagusitaun handiarekin 11 estropadatatik 10 irabazita. Play-offetan bigarren egin eta estrainekoz TKE Liga jokatuko du 2026an.

## Palmaresa 
270px|thumb|Chapelaren instalazioak, 2011n irekiak.
### Kontxako Bandera 
* Zazpigarrena (1): 2012.
* Sailkatua (1): 2012.

### Ligak 
* Galiziako A Liga (1): 2025.
* Galiziako B Liga (0): hirugarrena 2015ean.

### Espainiako Traineru Txapelketa 
* Hirugarren (2): 2022, 2023.

### Galiziako Traineru Txapelketa 
* **Txapelduna (0)**
* Bigarrena (5): 1990, 1991, 1992, 1993 eta 2025.

### Gainontzeko estropadak 
## Azken denboraldiak 
* (p.o.) play-offak

## B trainerua 
2023. urtean B trainerua atera zuen harrobian arraunlari ugari zituelako. Galiziako B Ligan aritu zen eta bigarren postua ere lortu zuen jardunaldi batean.

## Emakumezkoen trainerua 
### Rias Baixas 
Chapelako arraunlariak 2008 eta 2009 urteetan Sociedad Deportiva Rias Baixas taldearen parte izan ziren. Hauek dira bi denboraldi haietan lorturiko emaitza nagusiak:
* Kontxako Bandera (2): 2008, 2009.
* Euskotren Liga (1): 2009.
* Emakumezkoen Galiziako Traineru Liga (1): 2009.

### Chapela 
2015ean trainerua osatzea lortu zuten eta Galiziako Ligan aritu ziren. Hirugarren postuan amaitu zuen baina Cabo da Cruz aurkeztu ez zen estropada irabazi zuten. 2016an bigarrena izan zen eta 2017an berriz hirugarrena. 2018an ez zuen trainerurik atera.

2021ean Galiziako Liga irabaztear egon zen, puntu bakarreko atera baitzion Cabo da Cruz txapeldunak. Teresa Herrera estropada ospetsua irabazi zuen eta denboraldia borobiltzeko Kontxako Bandera jokatzeko sailkatu ziren. 

2022an Espainiako Txapelketa irabazi zuten eta Ligan 2. eginez Euskotren Ligara igo zen baina uko egin zion txartelari. Denboraldia borobiltzeko Kontxako Banderara sailkatu zen bigarren urtez jarraian.

2023an Ligako traineru indartsuena izan zen eta bigarren aldiz jarraian Espainiako txapelketa irabazi zuen. Kontxako Banderarako sailkapen estropadan zortzigarren denbora egin zuen eta ez zen sailkatu. Galiziarren artean traineru onena izan zen.

2024an Galiziako Liga nagusitasun osoz irabazi zuen eta play-offak jokatu bazituen ere ez zuen Euskotren Ligara igotzerik lortu. Horretaz gain Kontxako Bandera jokatzeko sailkatu zen, lau urtetan hirugarren aldiz. 2025ean hirugarrenez jarraian irabazi du Galiziako Liga eta igoera play-offak jokatu zituen berriz baina ez zuen igotzerik lortu.

#### Kontxako Bandera 
* Seigarrena 2024an
* Sailkapen estropada (0)
* Sailkatua (3): 2021, 2022, 2024.

#### Ligak 
* Galiziako Liga (3): 2023, 2024, 2025.

#### Txapelketak 
* Espainiako Txapelketa (2); 2022, 2023
* Galiziako Traineru Txapelketa (0): bigarren 2015, 2016, 2021 eta 2022an.

#### Banderak 
#### Trainerillak 
* Espainiako Txapelketa (2): 2022, 2024

#### Batelak 
* Espainiako Txapelketa (7): 2008, 2009, 2011, 2014, 2022, 2024, 2025

### Azken denboraldiak 
* (p.o.) play-offak

## Erreferentziak 
## Kanpo estekak 
* Club de Remo Chapelaren webgune ofiziala
*  Liga Galega de Traiñeiras-en webguneko informazioa
*  Liga Galega Feminina-ko informazioa